दशहरा के मौके पर अमृतसर में हुए रेल हादसे के कारण जब पूरे देश में मातम पसरा हुआ था, संयुक्त राष्ट्र से लेकर रूस तक भारत को सांत्वना दे रहे थे लेकिन तब ‘द वायर’ और इनके नए नवेले एजेंडा पत्रकार अभिसार शर्मा अपनी कुंठित विचारधारा का विष फैला रहे थे। एबीपी न्यूज़ से निकाले जाने के बाद ‘द वायर’ का दामन थामने वाले अभिसार शर्मा की मंशा स्पष्ट हो चुकी है और उनकी पत्रकारिता का डेमो भी जारी हो चूका है। द वायर ने एक लेख प्रकाशित किया था जिसमें एक वीडियो था। इस वीडियो में अभिसार शर्मा ने ये दावा किया कि अमृतसर में लोगों को दुर्घटना का शिकार बनाने वाली ट्रेन डीएमयू पर लगी टॉप लाइट उस दिन काम नहीं कर रही थी जिसके कारण ट्रेन के ड्राइवर को ट्रैक पर लोगों का भारी जमावड़ा नहीं दिखा। अभिसार शर्मा का एकमात्र मकसद रेलवे को कठघरे में खड़ा करना था और इस बहाने मोदी सरकार को निशाने पर लेना था।